**Bod č. Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

12.máj 2017

……………………………………….

**Správa**

**O činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2016**

Materiál predkladá: Materiál obsahuje:

RNDr. Martin Zaťovič 1. Návrh uznesenia

Podpredseda BSK 2. Dôvodová správa

3. Samotný text materiálu

5. Stanoviská komisií

Zodpovedný:

Bc. Lukáš Dobrocký

Výkonný riaditeľ

Spracovateľ:

Mgr. Andrea Ambrózy, Turizmus regiónu Bratislava

Mgr. Matúš Lajčák, Turizmus regiónu Bratislava

Mgr. Monika Marčáková, Turizmus regiónu Bratislava

Mgr. Ondrej Bednár, Turizmus regiónu Bratislava

Mgr. Mária Jaseňáková, Turizmus regiónu Bratislava

Bratislava

Máj 2017

Návrh uznesenia

**UZNESENIE č. ........... / 2017**

zo dňa (deň, mesiac rok) 12.5.2017

Zastupiteľstvo Bratislavského samosprávneho kraja po prerokovaní materiálu

1. **b e r i e n a  v e d o m i e**

Správu o činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2016

1. **ukladá riaditeľovi Úradu BSK**

v prípade, ak KOCR požiada o navýšenie členského príspevku nad rámec schváleného členského, informovať o tejto skutočnosti zastupiteľstvo BSK.

**D ô v o d o v á s p r á v a**

**D ô v o d o v á s p r á v a**

**k Správe o činnosti krajskej organizácie cestovného ruchu Turizmus regiónu Bratislava / Bratislava Region Tourism za rok 2016**

Krajská organizácia cestovného ruchu Turizmus regiónu Bratislava / Bratislava Region Tourism bola založená zakladateľskou zmluvou dňa **13.02.2012** na **ustanovujúcom valnom zhromaždení Bratislavským samosprávnym krajom a oblastnou organizáciou cestovného ruchu Bratislavská organizácia cestovného ruchu** (Bratislava Tourist Board), na ktorom boli schválené Stanovy krajskej organizácie, výška členského príspevku a orgány krajskej organizácie ako predseda a výkonný riaditeľ. Za predsedu bol nominovaný a zvolený podpredseda BSK JUDr. Ivo Nesrovnal. Za výkonnú riaditeľku bola zvolená Ing. Alžbeta Melicharová. V roku 2012 sa stala členom krajskej organizácie CR oblastná organizácia cestovného ruchu Región Senec. Na valnom zhromaždení BRT v októbri roku 2014 sa uskutočnila zmena na poste podpredsedu krajskej organizácie. **Za predsedu krajskej organizácie bol nominovaný a zvolený podpredseda BSK, RNDr. Martin Zaťovič**. V roku 2015 sa stala členom KOCR BRT novovytvorená OOCR “Malé Karpaty”. V roku 2016 sa členom KOCR BRT stala OOCR Záhorie.

Krajská organizácia cestovného ruchu **Turizmus regiónu Bratislava** / Bratislava Region Tourism (**ďalej len BRT**) vznikla **15.02.2012** registráciou na Ministerstve dopravy, výstavby a regionálneho rozvoja SR pod č. 08557/2012/SCR a bola zapísaná do zoznamu krajských organizácií cestovného ruchu.

Dňa 10.3.2016 podala BRT na Ministerstve dopravy, výstavby a regionálneho rozvoja SR žiadosť spolu s projektom, ktorým sa uchádzala o dotáciu na činnosť v súlade so Zákonom 91/2010 Z.z. o podpore CR. Ministerstvo dopravy, výstavby a regionálneho rozvoja SR scvhálilo pre KOCR BRT dotáciu vo výške 280.000,- EUR. Splatené do konca roka 2016 boli aj členské príspevky od Bratislavského samosprávneho kraja vo výške 552 000,- EUR, kde bolo splatené riadne členské vo výške **460 000** eur a mimoriadne členské vo výške **92 000** eur na základe žiadosti KOCR BRT smerom na BSK vo veci vybudovania cykloodpočívadla Svätý Jur, vytvorenia a umiestnenia sochy “Grobská hus” pri príležitosti vytvorenia “Kráľovstva Husaciny v Slovenskom Grobe” a činnosti súvisiace s predsedníctvom SR v Európskej únii a príprave a zabezpečení aktivít pre summit “Európsky výbor regiónov". Členské od oblastných organizácií cestovného ruchu Región Senec 8120 eur Malé Karpaty **2 250** eur a Región Záhorie **66,88** eur. Oblastná organizácia Bratislava Tourist Board v roku 2016 zaplatila záväzok z roku 2015 **71 420** eur na základe splátkového kalendára schváleného Valným zhromaždením KOCR BRT a zároveň členské za rok 2016 **74 512,10** eur.

Zasadnutie valného zhromaždenia členov krajskej organizácie cestovného ruchu BRT sa uskutočnilo v roku 2016 štyrikrát ( 14.3.2016, 19.4.2016, 2.6.2016, 19.12.2016).

Krajská organizácia cestovného ruchu BRT zverejňuje relevantné dokumenty o zasadnutí valného zhromaždenia a výročné správy o činnosti organizácie Turizmus regiónu Bratislava. Informácie o činnosti aj dokumenty sú zverejňované na webovej stránke http://www.gob.sk/ prezentujúcej zároveň aj ponuku destinácie Bratislavský región.

Činnosť KOCR BRT a jej aktivity boli plne v súlade s prijatou Marketingovou stratégiou 2015-2016 s výhľadom do roku 2020 ako aj v súlade s prijatou stratégiou rozvoja cestovného ruchu. Pre zachovanie synergie činnosti oddelenia CR a organizácie BRT rešpektuje aj Program hospodárskeho a sociálneho rozvoja BSK 2014 – 2020. V roku 2016 sa Krajská organizácia okrem plánu práce schváleného na konci roka 2015 aktívne zúčastnila a realizovala časť aktivít v rámci predsedníctva SR v Európskej únii a príprave a zabezpečení aktivít pre summit “Európsky výbor regiónov". Vytvorila nový marketingový produkt “Kráľovstvo husaciny v Slovenskom Grobe”, vybudovala cykloodpočívadlo v obci Svätý Jur, aktívne participovala na prezentácii Bratislavského regiónu na množstve podujatí doma I v zahraničí. Edične pripravila dve nové tématické brožúry k téme cyklo a víno atď.

Činnosť a hospodárenie krajskej organizácie cestovného ruchu BRT spadá pod viacero kontrolných mechanizmov ainštitúcií. Podľa Stanov vedie táto organizácia účtovníctvo podľa zákona č. 431/2002 Z. z. o účtovníctve v znení neskorších predpisov a Opatrení Ministerstva financií Slovenskej republiky. Účtuje v sústave podvojného účtovníctva určeného pre účtovné jednotky, ktoré nie sú založené alebo zriadené na účel podnikania. Krajská organizácia cestovného ruchu BRT vedie vo svojom účtovníctve oddelene výnosy a náklady spojené s hlavnou činnosťou súvisiacou s rozvojom cestovného ruchu a výnosy a náklady na jej prevádzkovú činnosť. Krajská organizácia postupuje pri hospodárení s prostriedkami dotácie podľa zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. Krajská organizácia postupuje pri obstarávaní zákaziek podľa zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov. Krajská organizácia postupuje pri hospodárení v súlade s pravidlami hospodárenia schválenými valným zhromaždením krajskej organizácie. Kontrolu hospodárenia krajskej organizácie s verejnými prostriedkami sú oprávnené vykonať hlavný kontrolór Bratislavského samosprávneho kraja v zmysle zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov vo vzťahu k členským príspevkom, Najvyšší kontrolný úrad v zmysle zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov vo vzťahu k dotáciám a členským príspevkom, Ministerstvo dopravy, výstavby a regionálneho rozvoja Slovenskej republiky v zmysle zákona o podpore cestovného ruchu a Ministerstvo financií Slovenskej republiky v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov vo vzťahu k dotáciám.

V súlade so zákonom č. 91/2010 Z.z. o podpore cestovného ruchu sa činnosť krajskej organizácie cestovného ruchu BRT zameriava na destinačný manažment a marketing destinácie Bratislava región na domácom a zahraničnom trhu cestovného ruchu.

Krajská organizácia cestovného ruchu BRT od svojho vzniku v spolupráci so svojimi členmi - oblastnými organizáciami Bratislava Tourist Board, Malé Karpaty, Záhorie a Región Senec - vo svojich aktivitách napĺňa ustanovenia zákona č.91/2010 Z.z. v §11 , ktorý stanovuje práva a povinnosti krajskej organizácie. Celkový odpočet implementácie dotácie nasleduje v samotnej Správe o činnosti krajskej organizácie CR BRT za rok 2016.