**Bod č.**

**Zastupiteľstvo Bratislavského samosprávneho kraja**

Materiál na rokovanie Zastupiteľstva

Bratislavského samosprávneho kraja

dňa 12.05.2017

**Návrh**

**na zmenu účelového určenia časti majetku vo vlastníctve Bratislavského samosprávneho kraja zapísaného na LV č. 3223, katastrálne územie Rača, okres Bratislava III**

Predkladateľ**:** Materiál obsahuje**:**

PhDr. Gabriella Németh 1. Návrh uznesenia

podpredsedníčka 2. Dôvodová správa

Bratislavského samosprávneho kraja 3. Príloha č.1

4. Stanoviská komisií

Zodpovedná:

Mgr. Michaela Šopová

riaditeľka odboru sociálnych vecí

Úradu Bratislavského samosprávneho kraja

Spracovateľ:

Mgr. Juraj Marendiak

vedúci oddelenia sociálnej pomoci

Úradu Bratislavského samosprávneho kraja

Bratislava

máj 2017

N á v r h u z n e s e n i a

**uznesenie č. ............. 2017**

zo dňa 12. 05. 2017

Zastupiteľstvo Bratislavského samosprávneho kraja po prerokovaní materiálu

**s c h v a ľ u j e**

**zmenu účelového určenia časti majetku vo vlastníctve Bratislavského samosprávneho kraja, zapísaného na LV č. 3223, katastrálne územie Rača, okres Bratislava III, situovaného** **na parcelách č. 2850/45, č. 2850/46, č. 2850/52, č. 2850/53 a č. 2850/56 v správe Domova sociálnych služieb a zariadenia pre seniorov Rača, konkrétne bytových jednotiek č. 112, č. 131, č.151, č. 213, č. 221, č. 222, č. 223, č. 224, č. 232, č. 233, č. 235, č. 242, č. 243, č. 244, č. 252, č. 254, č. 255, č. 313, č. 314, č. 331, č. 333, č. 335, č. 351, č. 424, č. 441, a č. 452, na ubytovňu určenú pre zamestnancov zariadení sociálnych služieb v zriaďovateľskej pôsobnosti Bratislavského samosprávneho kraja**.

**D ô v o d o v á s p r á v a**

Bratislavský samosprávny kraj „ďalej len „BSK“ je vlastníkom nehnuteľností zapísaných v katastri nehnuteľností na liste vlastníctva č. 3223, katastrálne územie Rača, okres Bratislava III, na parcelách č. 2850/45, č. 2850/46, č. 2850/52, č. 2850/53 a č. 2850/56, vedených ako bytové domy (viď príloha č.1). Majetok je účelovo určený na poskytovanie sociálnych služieb.

BSK predmetný majetok zveril do správy Domovu sociálnych služieb a zariadeniu pre seniorov Rača, Pri vinohradoch 267, 831 06 Bratislava (ďalej len „DSS a ZPS Rača“), zariadeniu sociálnych služieb v zriaďovateľskej pôsobnosti BSK.

V tomto objekte bola do roku 2008 poskytovaná sociálna služba „domov – penzión pre dôchodcov“, čo zodpovedalo aj priestorovému usporiadaniu a dispozícii obytných priestorov (malometrážne jednoizbové garzónky s kuchynským kútom a sociálnym zariadením). Účinnosť zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov priniesla potrebu zmeny poskytovaného druhu sociálnych služieb na „zariadenie pre seniorov“.

Zmena príslušných ustanovení tohto zákona účinná od 1.3.2012 stanovila pre poskytovanie sociálnej služby v zariadení pre seniorov podmienku minimálne IV. stupňa odkázanosti fyzickej osoby na pomoc inej osoby. Táto zmena v kombinácii so skutočnosťou, že v objekte je možné poskytovať sociálnu službu len osobám bez obmedzenia mobility, orientovaným osobou, miestom i časom, vyústila do zníženia záujmu o poskytovanie sociálnej služby v tomto objekte.

Z dôvodu zníženia záujmu o poskytovanie sociálnej služby v objektoch a následného nevyužívania celého rozsahu ubytovacích kapacít zariadenia na poskytovanie sociálnej služby, navrhujeme zmenu účelového určenia časti objektov na ul. Pri vinohradoch 267, Bratislava, konkrétne bytových jednotiek č. 112, č. 131, č.151, č. 213, č. 221, č. 222, č. 223, č. 224, č. 232, č. 233, č. 235, č. 242, č. 243, č. 244, č. 252, č. 254, č. 255, č. 313, č. 314, č. 331, č. 333, č. 335, č. 351, č. 424, č. 441, a č. 452 na ubytovňu určenú pre zamestnancov zariadení sociálnych služieb v zriaďovateľskej pôsobnosti BSK.

Budovy, v ktorých sa nachádza 26 predmetných bytových jednotiek, majú súpisné číslo 8001 a sú postavené na parcelách č. 2850/45, č. 2850/46, č. 2850/52, č. 2850/53 a č. 2850/56. Bytové jednotky č. 112, č. 213, č. 313 a č.314 sa nachádzajú na I. poschodí, bytové jednotky č. 221, č. 222, č. 223, č. 224 a č. 424 sa nachádzajú na II. poschodí, bytové jednotky č. 131, č. 232, č. 233, č. 235, č. 331, č. 333 a č. 335 sa nachádzajú na III. poschodí, bytové jednotky č. 242, č. 243, č. 244 a č. 441 sa nachádzajú na IV. poschodí, bytové jednotky č. 151, č. 252, č. 254, č. 255, č. 351 a č. 452 sa nachádzajú na V. poschodí. Každá bytová jednotka pozostáva z obývacej miestnosti, kuchyne, predsiene, WC a kúpeľne. Súčasťou bytovej jednotky je loggia. Bytové jednotky majú podlahovú plochu v dvoch výmerách - bytová jednotka typu A má rozlohu 38,97 m2 a bytová jednotka typu B má rozlohu 37,11 m2. Pôdorysy jednotlivých typov bytových jednotiek sa nachádzajú v prílohe č.1.

Bytové jednotky budú využívané za účelom ubytovania zamestnancov zariadení sociálnych služieb v zriaďovateľskej pôsobnosti BSK na prechodnú dobu na základe zmluvy o ubytovaní, podľa príslušných ustanovení Občianskeho zákonníka. Doba ubytovania bude stanovená na dobu určitú s možnosťou ubytovať aj neplnoleté dieťa zamestnanca pri dodržaní maximálneho počtu 3 ubytovaných osôb v jednej bytovej jednotke, z toho maximálne 2 dospelých osôb. Ukončením zmluvy o ubytovaní nevznikne dotknutým ubytovaným nárok na náhradné ubytovanie. Cena ubytovania bude vychádzať z nákladov za spotrebované energie a služby spojené s poskytovaním ubytovania a bude vypočítaná na základe podlahovej plochy bytovej jednotky.

Zmena účelového určenia časti budovy si nevyžiada povoľovacie konanie na stavebnom úrade vzhľadom k tomu, že nehnuteľnosť je na liste vlastníctva vedená ako bytový dom. Kópie stavebného povolenia a kolaudačného rozhodnutia sa nachádzajú v prílohe č.1.

Uznesením č. 113/2016 zo dňa 21.10.2016 schválilo Zastupiteľstvo BSK zmenu účelového určenia 7 bytových jednotiek v týchto objektoch (č. 324, č. 325, č. 341, č. 343, č. 344, č. 345 a č. 354) na ubytovňu určenú pre zamestnancov DSS a ZpS Rača. Skúsenosť DSS a ZPS Rača s poskytovaním ubytovania zamestnancom je pozitívna a uvedená zmena predstavuje významné rozšírenie možností pri zamestnávaní záujemcov o vyššie uvedené pracovné pozície.

Zmenu účelového určenia ďalších 26 bytových jednotiek (z celkového počtu 100 bytových jednotiek) odôvodňujeme skutočnosťou, že táto zmena by aj pre ďalšie zariadenia sociálnych služieb v zriaďovateľskej pôsobnosti BSK predstavovala nástroj na riešenie nepriaznivého stavu ponuky a dopytu na pracovnom trhu, predovšetkým na pracovných pozíciách ako opatrovateľ, sanitár, pomocná sila v kuchyni, alebo upratovačka. Záujemcov o tieto pracovné pozície je v Bratislave nedostatok a záujemcovia tak prichádzajú z väčšej vzdialenosti z iných regiónov. Týmto zamestnancom vznikajú vysoké náklady v porovnaní s ich mzdami z dôvodu úhrady za ubytovanie v ubytovacích zariadeniach alebo v nájme. Ponuka ubytovania za úhradu vo výške nákladov spojených s ubytovaním za splnenia stanovených podmienok (prechodné ubytovanie na dobu určitú a bydlisko mimo Bratislavy) by významne zvýšila možnosti zariadení sociálnych služieb v zriaďovateľskej pôsobnosti BSK pri zamestnávaní záujemcov o vyššie uvedené pracovné pozície.

Realizáciou uvedeného návrhu nebude dotknutá hlavná náplň DSS a ZPS Rača ako poskytovateľa sociálnych služieb.

V súlade s § 11 ods. 2 písm. b) zákona č. 302/2001 Z.z. o samospráve vyšších územných celkoch (zákon samosprávnych krajoch) je zastupiteľstvu vyhradené rozhodovať o základných otázkach samosprávneho kraja a to: určovať zásady hospodárenia a nakladania s majetkom samosprávneho kraja a s majetkom prenechaným do užívania samosprávnemu kraju.

Podľa § 8 ods. 1 zákona č. 446/2001 Z.z. o majetku vyšších územných celkov vyšší územný celok je povinný zachovať účelové určenie majetku, ktorý nadobudol podľa § 3 ods. 1 a § 3a tohto zákona a ktorý ku dňu prechodu majetku štátu na vyšší územný celok slúži okrem iného na zabezpečenie sociálnej pomoci. Povinnosť podľa § 8 ods. 2 sa skončí na základe rozhodnutia zastupiteľstva vyššieho územného celku o.i. o zmene účelového určenia majetku uvedeného v ods. 1. Z uvedeného dôvodu predkladáme návrh na zmenu účelového určenia časti majetku na rokovanie Zastupiteľstva BSK.

**Stanoviská komisií Zastupiteľstva BSK**

**Bod č. :„Návrh na zmenu účelového určenia časti majetku vo vlastníctve Bratislavského samosprávneho kraja zapísaného na LV č. 3223, katastrálne územie Rača, okres Bratislava III“**

|  |  |  |  |  |
| --- | --- | --- | --- | --- |
| **Názov komisie** | **Stanovisko komisie k návrhu materiálu** | **Hlasovanie** | **Akceptované / Neakceptované** | **Zapracované / Nezapracované** |
| Komisia zdravotníctva a sociálnych vecí | Členovia KZaSV po prerokovaní materiálu odporúčajú materiál predložiť na rokovanie Z BSK a schváliť ho tak, ako bol predložený na rokovanie komisie. | Prítomní 5  Za 5  Proti 0  Zdržal sa 0 |  |  |
| Komisia dopravy | Komisia materiálneprerokovala. | Prítomní  Za  Proti  Zdržal sa |  |  |
| Komisia európskych záležitostí,  regionálnej spolupráce a  cestovného ruchu | Prítomní členovia Komisie európskych záležitostí, regionálnej  spolupráce a cestovného ruchu odporúčajú Z BSK prerokovať a schváliť  predložený materiál. | Prítomní 6  Za 6  Proti 0  Zdržal sa 0 |  |  |
| Komisia kultúry | Komisia materiálneprerokovala. | Prítomní  Za  Proti  Zdržal sa |  |  |
| Komisia regionálneho rozvoja, územného plánovania a životného prostredia | Komisia po prerokovaní materiálu odporúča Z BSK predložený návrh uznesenia schváliť. | Prítomní 7  Za 7  Proti 0  Zdržal sa 0 |  |  |
| Komisia školstva, mládeže a športu | Komisia materiálprerokovala, odporúča ho v zmysle návrhu uznesenia predložiť na rokovanie Zastupiteľstva BSK. | Prítomní 5  Za 5  Proti 0  Zdržal sa 0 |  |  |

|  |  |  |  |  |
| --- | --- | --- | --- | --- |
| Finančná komisia | Finančná komisia odporúča Zastupiteľstvu BSK schváliť predložený materiál: „Návrh na zmenu účelového určenia časti majetku vo vlastníctve Bratislavského samosprávneho kraja zapísaného na LV č. 3223, katastrálne územie Rača, okres Bratislava III“. | Prítomní 6  Za 6  Proti 0  Zdržal sa 0 |  |  |
| Komisia na ochranu verejného záujmu | Komisia materiálneprerokovala. | Prítomní  Za  Proti  Zdržal |  |  |
| Komisia majetku, investícií a verejného obstarávania | Komisia majetku, investícií a verejného obstarávania po prerokovaní materiálu odporúča tento predložiť na rokovanie Zastupiteľstva Bratislavského samosprávneho kraja a schváliť predložený návrh uznesenia. | Prítomní 4  Za 4  Proti 0  Zdržal sa 0 |  |  |
| Komisia dotačná | Komisia materiálneprerokovala. | Prítomní  Za  Proti  Zdržal sa |  |  |
| Mandátová komisia | Komisia materiálneprerokovala. | Prítomní  Za  Proti  Zdržal sa |  |  |
| Komisia Samuela Zocha | Komisia materiálneprerokovala. | Prítomní  Za  Proti  Zdržal sa |  |  |

V stĺpci **zapracované / nezapracované pripomienky** uviesť či boli / neboli zapracované, ak nie, uviesť dôvod.