**Bod č.**

**Zastupiteľstvo Bratislavského samosprávneho kraja**

Materiál pre rokovanie Zastupiteľstva

Bratislavského samosprávneho kraja

12. mája 2017

**Informácia o aktuálnom stave gymnázií s osemročným štúdiom v Bratislavskom samosprávnom kraji**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

­­­

Materiál predkladá: Materiál obsahuje:

PhDr. Alžbeta Ožvaldová 1. Návrh uznesenia

podpredsedníčka 2. Dôvodovú správu

Bratislavského samosprávneho kraja 3. Informáciu o aktuálnom stave...

4. Stanovisko komisie

Zodpovedný:

Ing. Roman Csabay, riaditeľ odboru školstva, mládeže a športu

Úradu Bratislavského samosprávneho kraja

Spracovatelia:

Mgr. Anna Poliačiková, oddelenie školstva

Mgr. Jana Zápalová, vedúca oddelenia školstva

Bratislava

máj 2017

N á v r h u z n e s e n i a

**UZNESENIE č. ......... / 2017**

zo dňa 12. 5. 2017

Zastupiteľstvo Bratislavského samosprávneho kraja po prerokovaní materiálu

1. **berie na vedomie**

Informáciu o aktuálnom stave gymnázií s osemročným štúdiom v Bratislavskom samosprávnom kraji

1. **splnomocňuje**

predsedu Bratislavského samosprávneho kraja realizovať kroky potrebné k zachovaniu osemročného gymnaziálneho štúdia v Bratislavskom samosprávnom kraji

**D ô v o d o v á s p r á v a**

Informácia o  aktuálnom stave gymnázií s osemročným štúdiom v Bratislavskom samosprávnom kraji sa predkladá v súvislosti s tým, že dňa 1. 9. 2018 nadobudne účinnosť ustanovenie § 64 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov o tom, že do prvého ročníka osemročných gymnázií môže nastúpiť maximálne 5 % z populačného ročníka žiakov končiacich 5. ročník základných škôl v regióne.

Toto ustanovenie, ako aj zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sú v platnosti od 1. 9. 2008, pričom účinnosť ustanovenia o 5 % limite žiakov bola dvakrát odložená, aby sa tým vytvorilo prechodné obdobie, počas ktorého budú postupne znižované počty žiakov prijímaných do prvých ročníkov 8-ročných gymnázií tak, aby tento počet klesol na 5% z daného populačného ročníka.

V zmysle § 64 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov o počte tried a žiakov prvých ročníkov pre gymnáziá s osemročným štúdiom vo svojej územnej pôsobnosti rozhoduje okresný úrad v sídle kraja a to tak, aby tento počet neprekročil 5% z daného populačného ročníka.

Bratislavský samosprávny kraj ako najväčší zriaďovateľ osemročných gymnázií od začiatku celého procesu vystupoval aktívne a ponúkal návrhy a možnosti, ako danú situáciu riešiť.

Regionálne špecifiká Bratislavského samosprávneho kraja - vysoká koncentrácia obyvateľstva z iných krajov, existencia viacerých vysokých škôl, veľký záujem rodičov a žiakov o tento typ štúdia, vysoký počet škôl ponúkajúcich osemročné štúdium – spôsobujú situáciu, kedy iné regióny v prvých ročníkoch gymnázií s osemročným štúdiom nenaplnia ani stanovenú hranicu 5 % populačného ročníka a v bratislavskom regióne je takto obmedzený počet nedostatočný.

Bratislavský samosprávny kraj zastáva názor, že 5 % limit žiakov, ktorých je možné prijať do prvého ročníka gymnázií s osemročným štúdiom je v súčasnej podobe a v súčasnom legislatívnom prostredí diskriminačný najmä pre Bratislavský kraj.

Prijímanie žiakov na osemročné gymnázium by nemalo byť obmedzené na základe definitívne určeného limitu (5 % z populačného ročníka), ale malo by byť realizované na základe preukázania požadovaného stupňa talentu, študijných predpokladov a vedomostí nevyhnutných pre štúdium na výberovom type školy.

V prípade uplatňovania 5 – 10 % hranice Bratislavský samosprávny kraj opakovane zastáva názor, aby tento limit bol určený z populačného ročníka v rámci celej Slovenskej republiky, nie osobitne pre každý kraj. Súčasne navrhujeme, aby vybrané typy škôl, ktoré sa venujú výchove a vzdelávaniu žiakov so špecifickým nadaním a pri prijímaní žiakov uplatňujú špecifické kritériá (Športové gymnázium a Škola a pre mimoriadne nadané deti a Gymnázium), neboli zahrnuté do tohto limitu, ako aj to, aby sa pri prijímaní zohľadňovali predpoklady žiakov pre štúdium na osemročnom gymnáziu na základe jednotného testu všeobecných študijných predpokladov.

**Informácia o aktuálnom stave gymnázií s osemročným štúdiom v Bratislavskom samosprávnom kraji**

Dňa 1. 9. 2018 nadobudne účinnosť ustanovenie § 64 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov o tom, že do prvého ročníka osemročných gymnázií môže nastúpiť maximálne 5 % z populačného ročníka žiakov končiacich 5. ročník základných škôl v regióne.

Toto ustanovenie, ako aj zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov sú v platnosti od 1. 9. 2008, pričom účinnosť ustanovenia o 5 % limite žiakov bola dvakrát odložená, aby sa tým vytvorilo prechodné obdobie, počas ktorého budú postupne znižované počty žiakov prijímaných do prvých ročníkov 8-ročných gymnázií tak, aby tento počet klesol na 5% z daného populačného ročníka.

V zmysle § 64 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov o počte tried a žiakov prvých ročníkov pre gymnáziá s osemročným štúdiom vo svojej územnej pôsobnosti rozhoduje okresný úrad v sídle kraja a to tak, aby tento počet neprekročil 5% z daného populačného ročníka.

V záujme postupného a kontinuálneho prechodu na uvedených 5 % populačného ročníka bolo pôvodne v zmysle § 161 ods. 2 školského zákona orgánu miestnej štátnej správy v školstve (pôvodne krajský školský úrad, následne okresný úrad v sídle kraja) umožnené trojročné prechodné obdobie na zabezpečenie tejto úlohy - postupné znižovanie počtu žiakov prvého ročníka osemročných gymnázií na konečnú hranicu 5 % z daného populačného ročníka do školského roka 2011/2012.

V roku 2013 bola novelou zákona účinnosť ustanovenia o 5 % limite posunutá do školského roka 2016/17 a opakovane novelou školského zákona zákonom č. 188/2015 Z. z. bol termín zníženia na 5 % opätovne posunutý na šk. rok 2018/19.

Bratislavský samosprávny kraj ako najväčší zriaďovateľ osemročných gymnázií od začiatku celého procesu vystupoval aktívne a ponúkal návrhy a možnosti, ako danú situáciu riešiť. V roku 2013, kedy Okresný úrad v Bratislave určil počty žiakov mechanickým prepočtom, pričom pre jednotlivé školy povolil otvorenie jednej triedy s počtom žiakov 8, na základe odvolania BSK a na základe vecnej argumentácie bola účinnosť ustanovenia o 5 % limite posunutá po prvýkrát. Následne predseda BSK oslovil listom ministra školstva, vedy, výskumu a športu SR Dušana Čaploviča a upozornil na nevyhnutnosť riešenia danej problematiky a navrhoval aj súčinnosť pri realizácii jednotlivých opatrení. Nakoľko v priebehu ďalšieho obdobia nedošlo k legislatívnym zmenám riešiacim danú situáciu, predseda Bratislavského samosprávneho kraja opätovne v roku 2015 upozornil listom ministra školstva, vedy, výskumu a športu Juraja Draxlera na nevyhnutnosť zmeny ustanovenia o 5 % limite s odôvodnením, aby pri prijímaní žiakov bola zohľadňovaná najmä kvalita uchádzačov.

Následne bola novelou zákona č. 245/2008 Z. z. (zákon č. 188/2015 Z. z.) účinnosť 5% limitu opakovane posunutá do roku 2018/19.

V Bratislavskom kraji je v školskom roku 2016/17 30 gymnázií s osemročným štúdiom, z toho 11 v zriaďovateľskej pôsobnosti BSK, 5 v pôsobnosti Okresného úradu Bratislava, 1 v pôsobnosti MČ Bratislava - Karlova Ves, 6 cirkevných a 7 súkromných. Celkovo v nich študuje 6295 žiakov. Do prvého ročníka v tomto školskom roku nastúpilo 1026 žiakov, čo je 20,19 % z celkového populačného ročníka. Z uvedeného vyplýva, že počet žiakov osemročných gymnázií v Bratislavskom kraji dlhodobo prekračuje 5-percentný limit.

V rámci celého Slovenska v septembri 2016 nastúpilo do prímy osemročných gymnázií na celom Slovensku 3 531 žiakov. Vzhľadom na to, že celý populačný ročník tvorí v tomto roku približne 53 600 žiakov (ide o deti narodené v roku 2006), ide v celoslovenskom meradle asi o 6,6 % populačného ročníka.

Regionálne špecifiká Bratislavského samosprávneho kraja - vysoká koncentrácia obyvateľstva z iných krajov, existencia viacerých vysokých škôl, veľký záujem rodičov a žiakov o tento typ štúdia, vysoký počet škôl ponúkajúcich osemročné štúdium – spôsobujú situáciu, kedy iné regióny v prvých ročníkoch gymnázií s osemročným štúdiom nenaplnia ani stanovenú hranicu 5 % populačného ročníka a v bratislavskom regióne je takto obmedzený počet nedostatočný.

Bratislavský samosprávny kraj dlhodobo upozorňuje na tieto špecifiká, pričom navrhované riešenia sa týkajú tak spôsobu určovania 5 % hranice v rámci celej Slovenskej republiky, ako aj vyňatia z tohto limitu tých škôl, ktoré sa venujú výchove a vzdelávaniu žiakov s nadaním (športovým, intelektovým), ale aj zohľadnenia kvality školy, počtu prihlásených uchádzačov, tradíciu, zameranie štúdia a pod. Vhodným riešením by bol aj jednotný test všeobecných študijných predpokladov, ktorým by sa každoročne určilo percento nadaných detí a určili by sa podmienky pre tých žiakov, ktorí sa môžu uchádzať o štúdium na osemročných gymnáziách. Toto je však potrebné riešiť legislatívne zo strany MŠVVaŠ SR v spolupráci s priamo riadenými organizáciami (NÚCEM), riaditeľmi škôl a inými relevantnými inštitúciami (VÚDPaP).

V dokumente Národný program výchovy a vzdelávania Učiace sa Slovensko sa uvádza ako argument za dodržanie 5 – 10 % limitu prijímania žiakov do osemročných gymnázií aj skutočnosť, že ich žiaci dlhodobo dosahujú pri maturitných skúškach rovnaké výsledky ako žiaci štvorročných gymnázií.

Súčasne uvádzame, že zo Správy o priebehu a výsledkoch externej časti a písomnej formy internej časti maturitnej skúšky v školskom roku 2015/16 vyplýva, že žiaci gymnázií v osemročnom štúdiu vykazovali vyššiu priemernú úspešnosť v porovnaní so žiakmi štvorročného gymnaziálneho štúdia z jednotlivých maturitných predmetov nasledovne:

|  |  |  |
| --- | --- | --- |
| **Predmet** | **Priemerná úspešnosť žiakov gymnázií v šk. roku 15/16** | |
| **8. roč.** | **4. roč.** |
| Slovenský jazyk a literatúra | 67,3 % | 65,2 % |
| Matematika | 63,1 % | 59,4 % |
| Anglický jazyk a literatúra, úroveň B2 | 69,30% | 59,60% |
| Nemecký jazyk a literatúra, úroveň B2 | 61,70% | 50,20% |
| Zdroj: Správa o priebehu a výsledkoch externej časti a písomnej formy internej časti maturitnej skúšky v školskom roku 2015/2016 | | |

**Prehľad počtu žiakov podľa ročníkov na gymnáziách s 8-ročným štúdiom v Bratislavskom kraji (k 15. 9. 2016):**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **Názov školy** | **1.roč.** | **2.roč.** | **3.roč.** | **4.roč.** | **5.roč.** | **6.roč.** | **7.roč.** | **8.roč.** | **Spolu** |
|  | **BSK** | **421** | **439** | **369** | **392** | **344** | **326** | **273** | **78** | **2642** |
| 1 | Gymnázium, Grösslingová 18, BA | 31 | 32 | 33 | 32 | 34 | 32 | 27 | 0 | 221 |
| 2 | Gymnázium J. Papánka, Vazovova 6, BA | 28 | 27 | 30 | 28 | 28 | 25 | 27 | 18 | 211 |
| 3 | Športové gymnázium, Ostredková 10, BA | 29 | 25 | 22 | 23 | 20 | 11 | 21 | 0 | 151 |
| 4 | Gymnázium L. Novomeského, Tomášikova 2, BA | 57 | 65 | 57 | 67 | 63 | 60 | 25 | 27 | 421 |
| 5 | Gymnázium, Hubeného 23, BA | 28 | 29 | 28 | 30 | 26 | 25 | 26 | 18 | 210 |
| 6 | Gymnázium, Pankúchova 6, BA | 57 | 55 | 32 | 28 | 23 | 25 | 28 | 0 | 248 |
| 7 | Gymnázium, 1.mája 8, Malacky | 37 | 57 | 27 | 36 | 31 | 24 | 26 | 0 | 238 |
| 8 | Gymnázium K. Štúra, Nám. slobody 5, Modra | 30 | 29 | 29 | 29 | 27 | 19 | 23 | 0 | 186 |
| 9 | ŠMNDaG, Teplická 7, BA | 66 | 61 | 54 | 66 | 48 | 51 | 29 | 15 | 390 |
| 10 | Gymnázium, Senecká 2, Pezinok | 28 | 31 | 29 | 28 | 19 | 27 | 21 | 0 | 183 |
| 11 | Gymnázium A. Bernoláka, Lichnerova 69, Senec | 30 | 28 | 28 | 25 | 25 | 27 | 20 | 0 | 183 |
|  | **Okresný úrad BA** | **300** | **296** | **295** | **273** | **220** | **173** | **157** | **84** | **1798** |
| 12 | Gymnázium F. G. Lorcu, Hronská 3, BA | 61 | 58 | 57 | 47 | 24 | 0 | 0 | 0 | 247 |
| 13 | Gymnázium, Metodova 2, BA | 61 | 61 | 62 | 61 | 60 | 57 | 28 | 0 | 390 |
| 14 | SŠ – Gymnázium, Novohradská 3, BA | 56 | 56 | 56 | 53 | 56 | 33 | 87 | 45 | 442 |
| 15 | Gymnázium, Bilíkova 24, BA | 62 | 60 | 61 | 54 | 37 | 41 | 18 | 16 | 349 |
| 16 | Gymnázium, Ladislava Sáru 1, BA | 60 | 61 | 59 | 58 | 43 | 42 | 24 | 23 | 370 |
|  | **MČ Karlova Ves** | **30** | **55** | **32** | **55** | **54** | **52** | **25** | **0** | **303** |
| 17 | SŠ – Gymnázium, Tilgnerova 14, BA | 30 | 55 | 32 | 55 | 54 | 52 | 25 | 0 | 303 |
|  | **Cirkevný zriaďovateľ** | **196** | **191** | **165** | **162** | **129** | **118** | **80** | **16** | **1057** |
| 18 | Gymnázium Matky Alexie, Jesenského 4, BA | 30 | 31 | 30 | 30 | 31 | 30 | 30 | 16 | 228 |
| 19 | Gymnázium Sv. Uršule, Nedbalova 6, BA | 30 | 29 | 28 | 31 | 27 | 22 | 25 | 0 | 192 |
| 20 | SŠ – Gymnázium, Bachova 4, BA | 28 | 30 | 24 | 29 | 25 | 21 | 8 | 0 | 165 |
| 21 | SŠ - Gymnázium škol. bratov, Čachtická 14, BA | 30 | 31 | 31 | 28 | 24 | 22 | 17 | 0 | 183 |
| 22 | SŠ Svätej rodiny – Gymnázium, Gercenova 10, BA | 30 | 30 | 30 | 27 | 22 | 23 | 0 | 0 | 162 |
| 23 | Evanjelické lýceum, Vranovská 2, BA | 48 | 40 | 22 | 17 | 0 | 0 | 0 | 0 | 127 |
|  | **Súkromný zriaďovateľ** | **79** | **68** | **82** | **72** | **84** | **44** | **58** | **8** | **495** |
| 24 | SG nemecko-slovenské, Palisády 51, BA | 17 | 20 | 18 | 17 | 17 | 5 | 8 | 8 | 110 |
| 25 | SG Cambridge, Úprkova 3, BA | 0 | 0 | 0 | 0 | 0 | 0 | 2 | 0 | 2 |
| 26 | SŠG, Dudvážska 6, BA | 6 | 3 | 6 | 3 | 0 | 0 | 0 | 0 | 18 |
| 27 | 1. SG, Bajkalská 20, BA | 28 | 26 | 27 | 27 | 29 | 27 | 24 | 0 | 188 |
| 28 | SG, Vážska 32, BA | 10 | 7 | 11 | 14 | 0 | 0 | 10 | 0 | 52 |
| 29 | SG, Česká 10, BA | 0 | 0 | 0 | 0 | 20 | 12 | 0 | 0 | 32 |
| 30 | SG Mercury, Zadunajská cesta 27, BA | 18 | 12 | 20 | 11 | 18 | 0 | 14 | 0 | 93 |
|  | **SPOLU** | **1026** | **1049** | **943** | **954** | **831** | **713** | **593** | **186** | **6295** |

Zdroj: CVTI

**Záver:**

Bratislavský samosprávny kraj zastáva názor, že 5 % limit žiakov, ktorých je možné prijať do prvého ročníka gymnázií s osemročným štúdiom je v súčasnej podobe a v súčasnom legislatívnom prostredí diskriminačný najmä pre Bratislavský kraj.

Prijímanie žiakov na osemročné gymnázium by nemalo byť obmedzené na základe definitívne určeného limitu (5 % z populačného ročníka), ale malo by byť realizované na základe preukázania požadovaného stupňa talentu, študijných predpokladov a vedomostí nevyhnutných pre štúdium na výberovom type školy.

V prípade uplatňovania 5 – 10 % hranice Bratislavský samosprávny kraj opakovane zastáva názor, aby tento limit bol určený z populačného ročníka v rámci celej Slovenskej republiky, nie osobitne pre každý kraj. Súčasne navrhujeme, aby vybrané typy škôl, ktoré sa venujú výchove a vzdelávaniu žiakov so špecifickým nadaním a pri prijímaní žiakov uplatňujú špecifické kritériá (Športové gymnázium a  Škola a  pre mimoriadne nadané deti a Gymnázium), neboli zahrnuté do tohto limitu, ako aj to, aby sa pri prijímaní zohľadňovali predpoklady žiakov pre štúdium na osemročnom gymnáziu na základe jednotného testu všeobecných študijných predpokladov.